open-index/open-wikipedia-markdown huggingface dataset:
Ρίο Γκράντε

Ο **Ρίο Γκράντε** (αγγλικά: *Rio Grande*, ισπανικά: *Río Bravo* ή *Río Bravo del Norte*) είναι ποταμός της Βόρειας Αμερικής. Πηγάζει από τα όρη Σαν Χουάν στην πολιτεία Κολοράντο και ρέει προς τα νοτιοανατολικά και τελικά εκβάλλει στο Κόλπο του Μεξικού. Στα τέλη της δεκαετίας του 1980 υπολογίστηκε από Διεθνή Αποστολή Συνόρων και Νερού σε 3.051 χιλιόμετρα, αλλά το μήκος αυτό δεν είναι σταθερό λόγω αλλαγών στον ρου του ποταμού. Ανάλογα με το πώς μετράται, είναι το τέταρτο ή πέμπτο μεγαλύτερο σε μήκος ποτάμι στην Βόρεια Αμερική και 20ό στον κόσμο.

Ο ποταμός αποτελεί φυσικό σύνορο ανάμεσα στην αμερικανική πολιτεία Τέξας και στις μεξικανικές πολιτείες Τσιουάουα, Κοαουίλα, Νουέβο Λεόν και Ταμαουλίπας. Επίσης αποτελεί για λίγο σύνορο ανάμεσα στο Τέξας και στο Νέο Μεξικό. Η λεκάνη απορροής του έχει εμβαδόν 472.000 τετραγωνικών χιλιομέτρων, ενώ σε αυτό πολλές φορές προστίθενται και το εμβαδόν παρακείμενων ενδορεϊκών λεκανών, αυξάνοντας το εμβαδόν της λεκάνης απορροής σε 870.000 τετραγωνικά χιλιόμετρα. Οι κύριοι παραπόταμοί του είναι οι Πέκος, Ρίο Κόντσος και Ρίο Σαλάδο.

Οι όχθες του ποταμού κατοικούνται για σχεδόν 10.000 χρόνια. Κατά μήκος του ποταμού υπάρχει μεγάλος αριθμός προϊστορικών και ιστορικών αρχαιολογικών τόπων. Οι Ινδιάνοι Πουέμπλο αποκαλούσαν τον Ρίο Γκράντε Ποσόγκε, που σημαίνει μεγάλο ποτάμι. Ο ποταμός ποτέ δεν εξερευνήθηκε ολόκληρος από μία αποστολή από τους Ισπανούς. Ο Άλβαρ Νούνιεθ Καμπέθα ντε Βάκα ή Νούνιες Καμπέσα ντε Βάκα (αμερικάνικα ισπ.) θεωρείται ότι διέσχισε τον Ρίο Γκράντε το 1535 ή το 1536 και ο Φρανσίσκο Βάσκες ντε Κορονάδο ή Φρανθίσκο Βάθκεθ ντε Κορονάδο (καστιλ. ισπ.) το 1540. Ο ποταμός εξερευνήθηκε τον 18ο αιώνα, αλλά ακριβής χαρτογράφησή του έγινε το 1848 για τη Συνθήκη του Γουαδαλούπε Ιδάλγο, όταν ο ποταμός έγινε το σύνορο ανάμεσα στις Ηνωμένες Πολιτείες και το Μεξικό. Στις αρχές του 20ού αιώνα άρχισε η καλλιέργεια αγροτικών προϊόντων στην κοιλάδα του ποταμού. Το 1997 χαρακτηρίστηκε ως ποταμός Αμερικανικής Κληρονομιάς από τις ΗΠΑ. Στις όχθες βρίσκεται το Εθνικό Πάρκο Μπιγκ Μπεντ και μέρος του ποταμού προστατεύεται.

Τα νερά του Ρίο Γκράντε χρησιμοποιούνται για την άρδευση καλλιεργειών στην κοιλάδα του ποταμού. Σχεδόν το 80% των νερών του ποταμού χρησιμοποιείται για αυτό το σκοπό. Στις όχθες καλλιεργούνται πατάτες, βαμβάκι, εσπεριδοειδή και λαχανικά. Το 1916 κατασκευάστηκε για την άρδευση στο Νέο Μεξικό το Φράγμα Έλεφαντ Μπιουτ και το 1933 άνοιξε ένα αρδευτικό κανάλι κοντά στο Ελ Πάσο, στο Τέξας, ενώ ακολούθησε και η κατασκευή άλλων φραγμάτων. Ο Ρίο Γκράντε είναι ρηχός και γι' αυτό δεν χρησιμοποιείται για ναυσιπλοΐα. Σήμερα μεγάλες πόλεις κατά μήκος του ποταμού είναι η Αλμπουκέρκη, το Ελ Πάσο, το Λαρέντο και το Μπράουνσβιλ στις ΗΠΑ και η Σιουδάδ Χουάρες, το Νουέβο Λαρέδο, η Ρεϊνόσα και το Ματαμόρος στο Μεξικό.

Στην Ελλάδα, εμβατήριο με το όνομα του ποταμού παιανίζει συχνά η Φιλαρμονική του Δήμου Ζακυνθίων, κατά τους θερινούς εορτασμούς.

## Παραπομπές


Κατηγορία:Ποταμοί των ΗΠΑ
Κατηγορία:Ποταμοί του Μεξικού
Κατηγορία:Ποτάμια σύνορα
Live in London

**Live in London** είναι ο τίτλος του διπλού, ζωντανά ηχογραφημένου δίσκου του χέβι μέταλ συγκροτήματος Judas Priest, ο οποίος κυκλοφόρησε σε μορφή CD και DVD τoν Απρίλιο του 2003 μέσω της "SPV / Steamhammer".
Η ηχογράφηση και βιντεοσκόπηση του δίσκου έγινε στο "Brixton Academy" του Λονδίνου στις 19 Δεκεμβρίου 2001, κατά την περιοδεία για την προώθηση του άλμπουμ "*[[Demolition (άλμπουμ)|Demolition]]*".
Αυτή ήταν η τελευταία κυκλοφορία του συγκροτήματος με τον Τιμ Όουενς στα φωνητικά, αφού λίγο αργότερα επέστρεψε στους Judas Priest ο Ρομπ Χάλφορντ.

## Τραγούδια
***CD 1***
1. **Metal Gods** *(Halford, Tipton, Downing)* - 4:37
2. **Heading Out to the Highway** *(Halford, Tipton, Downing)* - 4:13
3. **Grinder** *(Halford, Tipton, Downing)* - 4:04
4. **A Touch of Evil** *(Halford, Tipton, Downing, Tsangarides)* - 5:58
5. **Blood Stained** *(Tipton, Downing)* - 5:11
6. **Victim of Changes** *(Halford, Tipton, Downing, Atkins)* - 10:08
7. **The Sentinel** *(Halford, Tipton, Downing)* - 5:31
8. **One on One** *(Tipton, Downing)* - 6:05
9. **Running Wild** *(Tipton)* - 3:19
10. **The Ripper** *(Tipton)* - 3:31
11. **Diamonds & Rust** *(Baez)* - 4:13
12. **Feed On Me** *(Tipton)* - 5:25
13. **The Green Manalishi** *(Green)* - 4:51

***CD 2***
1. **Beyond the Realms of Death** *(Halford, Binks)* - 7:15
2. **Burn in Hell** *(Tipton, Downing)* - 5:22
3. **Hell is Home** *(Tipton, Downing)* - 5:47
4. **Breaking the Law** *(Halford, Tipton, Downing)* - 2:47
5. **Desert Plains** *(Halford, Tipton, Downing)* - 4:25
6. **You've Got Another Thing Comin' ** *(Halford, Tipton, Downing)* - 5:20
7. **Turbo Lover** *(Halford, Tipton, Downing)* - 5:39
8. **Painkiller** *(Halford, Tipton, Downing)* - 7:17
9. **The Hellion** *(Halford, Tipton, Downing)* - 0:36
10. **Electric Eye** *(Halford, Tipton, Downing)* - 3:35
11. **United** *(Halford, Tipton, Downing)* - 2:55
12. **Living After Midnight** *(Halford, Tipton, Downing)* - 5:13
13. **Hell Bent for Leather** *(Tipton)* - 5:47

## Θέσεις τσαρτ
***Live in London*** *(άλμπουμ)*

***Επίσημη κυκλοφορία: [[8 Απριλίου]] [[2003]]***

## Μέλη των Judas Priest
Η σύνθεση του συγκροτήματος κατά την ηχογράφηση του "***Live in London***" είχε την εξής μορφή:
**[[Τιμ Όουενς]]** - *φωνητικά*
**[[Γκλεν Τίπτον]]** - *κιθάρα*
**[[Κ.Κ. Ντάουνινγκ]]** - *κιθάρα*
**[[Ίαν Χιλ]]** - *μπάσο*
**[[Σκοτ Τράβις]]** - *τύμπανα*

## Πηγές
* Allmusic review
* Encyclopaedia Metallum review
* Sputnik Music review
* Γερμανικά τσαρτ

Κατηγορία:Δισκογραφία των Judas Priest
Κατηγορία:Άλμπουμ του 2003
Συνέλευση της Μεταμορφώσεως του Σωτήρος

Η **Συνέλευση της Μεταμορφώσεως του Σωτήρος** (*[[σερβικά]]: Преображенска скупштина*) ήταν μία εθνική συνέλευση που έγινε στην πόλη Κραγκούγιεβατς το 1861. Τη συγκάλεσε ο πρίγκιπας Μιχαήλο Ομπρένοβιτς με σκοπό να αλλάξει το σύνταγμα του 1835.

Το σύνταγμα του 1835, το λεγόμενο Τουρκικό, είχε επιβληθεί από την υψηλή πύλη εφόσον το πριγκιπάτο ήταν υποτελές του. Τα δεδομένα είχαν αλλάξει και ο πρίγκιπας χρειαζόταν περισσότερες εξουσίες κάτι που του περιόριζε το σύνταγμα του 1835. Ψηφίστηκε νέο σύνταγμα που ενίσχυσε τον πριγκιπική εξουσία και επέκτειναν την κυριαρχία του πρίγκιπα. Επίσης προέβλεπε τη σύσταση πολιτοφυλακής.

## Παραπομπές


Κατηγορία:Πριγκιπάτο της Σερβίας
Κατηγορία:Εθνοσυνελεύσεις στη Σερβία
Μουσά Τσελεμπή

Ο **Μουσά Τσελεμπή** (*Musa Çelebi*, 1388 - 5 Ιουλίου 1413) ήταν γιος του σουλτάνου Βαγιαζίτ Α΄, αδερφός του Ίσα Τσελεμπή και του Μεχμέτ Α΄. Ο Μουσά ήταν συγκυβερνήτης της Προύσας και της Οθωμανικής Αυτοκρατορίας κατά τη διάρκεια της Οθωμανικής Μεσοβασιλείας. Ο τίτλος *Τσελεμπή* σημαίνει κυβερνήτης.

## Βιογραφία

Ο Μουσά Τσελεμπή ήταν γιoς του Σουλτάνου Βαγιαζίτ Α΄ και της Ντεβλέτσαχ Χατούν. Μετά την ήττα του οθωμανικού στρατού στην Άγκυρα το 1402 ο ίδιος, καθώς και ο πατέρας του, αιχμαλωτίστηκε από τον Ταμερλάνο ωστόσο όταν το 1403 ο Βαγιαζήτ πέθανε ο Μουσά ελευθερώθηκε. Έτσι γύρισε στην αυτοκρατορία η οποία βρισκόταν σε αναταραχή ο Μουσά πήρε την Προύσα, που ήταν πρωτεύουσα της αυτοκρατορίας, ο Ίσα Τσελεμπή το Μπαλικεσίρ ενώ ο Μεχμέτ Α΄ την Αττάλεια και ο Σουλεϊμάν τσελεμπή είχε την Αδριανούπολη που ήταν η δεύτερη πρωτεύουσα του οθωμανικού κράτους. Όταν το 1405 ο Ίσα τσελεμπή κατέκτησε την Προύσα, ο Μουσά πήγε στο βασίλειο του Τζεμιγιάν όπου περίμενε την κατάλληλη στιγμή για να κατακτήσει ξανά την Προύσα. Όμως το 1406 ο Μεχμέτ κατέκτησε την Προύσα και ανέτρεψε τον Ίσα, πήρε το ανατολικό μέρος της αυτοκρατορίας έτσι ο Μεχμέτ και ο Μουσά συναντήθηκαν στο Κιρσεχίρ για ανατρέψουν τον Σουλεϊμάν. Έτσι ο Μουσά συμμάχησε και με άλλους τώρα ο Σουλεϊμάν έπρεπε να αντιμετωπίσει 2 στρατούς όμως παρόλα αυτά τους νίκησε. Όμως μετά την ήτα του, ο Μουσά συνέχισε να προσπαθεί να τον ανατρέψει μέχρι το 1410. Ο Σουλεϊμάν είχε χάσει πολλούς από τους συμμάχους του και έτσι το 1411 ο Μουσά τον νίκησε χάρη στη στρατηγική του. Ο ηττημένος σουλεϊμάν κατέφυγε σε βυζαντινά εδάφη όμως στις 18 Φεβρουαρίου 1411 οι χωρικοί τον σκότωσαν. Έτσι έγινε συνσουλτάνος της αδριανούπολης. Το 1411 και το 1412 ο Μεχμέτ συγκρούστηκε με τον Μουσά και τις δύο φορές τον νίκησε. Το 1413 συγκρούεται για τρίτη φορά μαζί του αυτή τη φορά ο Μουσά ξέφυγε όμως τον εντόπισαν και τον σκότωσαν. Μετά τον θάνατο του η Οθωμανική Μεσοβασιλεία σταμάτησε και ο Μεχμέτ Α΄ έγινε σουλτάνος.

Κατηγορία:Οθωμανοί Σουλτάνοι
Χώρα του Βοΐνοβιτς

thumb|right|250px|Η Χώρα του Βοΐνοβιτς στον χάρτη
Η **Χώρα του Βοΐνοβιτς** (*[[σερβικά]]: Велбуждско деспотство*) ήταν ένα από τα Σερβικά κρατίδια που εμφανίστηκαν κατά την διάλυση της Σερβικής Αυτοκρατορίας. Πήρε το όνομα του από τον Βόγισλαβ Βογίνοβιτς και την δημιούργησε το 1355, τον διαδέχτηκε ο ανιψιός του Νίκολα Αλτομάνοβιτς Βογίνοβιτς.

## Ιστορία
Πρώτος κυβερνήτης της ήταν ο δούκας Βόγισλαβ Βογίνοβιτς (περίπου 1355-1363), και αργότερα ο ανιψιός του Νίκολα Αλτομάνοβιτς Βοΐνοβιτς (1366-1373). Κατελάμβανε το δυτικό τμήμα της πρώην Σερβικής Αυτοκρατορίας, δηλαδή, οι περιοχές που περιλαμβάνει η σημερινή Σερβία , το βορειοδυτικό Μαυροβούνιο , νοτιοανατολική Βοσνία και Ερζεγοβίνη και νοτιοανατολική Κροατία. Ο Αλτομάνοβιτς αντιμετώπισε τη στρατιωτική συμμαχία των άλλων σερβικών κρατιδίων με αποτέλεσμα η χώρα του να διαλυθεί και να μοιραστεί.

## Παραπομπές


## Πηγές
* *Историјски атлас, Геокарта*, Београд, 1999

Κατηγορία:Μεσαιωνική ιστορία της Σερβίας
Κατηγορία:Μεσαιωνική ιστορία της Βουλγαρίας
Κατηγορία:Πρώην κράτη των Βαλκανίων
Κατηγορία:Μεσαιωνική Βοσνία και Ερζεγοβίνη
Κατηγορία:Μεσαιωνικό Μαυροβούνιο
Κατηγορία:Μεσαιωνική Κροατία
Θράκας ιππέας

Ο **Θράκας ιππέας** είναι μυθικό πλάσμα στην λαϊκή παράδοση των Βαλκανίων, ένας μεσολαβητής μεταξύ του κόσμου των ζωντανών και των θεών.

Ο Θράκας ιππέας  θεωρείται, επίσης, θεότητα της γονιμότητας, καθώς και σημαντική χθόνια θεότητα. Επίσης σχετίζεται με το νερό και θεωρείται προστάτης των πηγαδιών και των πηγών. Επιρροή του Θράκα ιππέα έχει υπάρξει στη χριστιανική εικονογραφία της Σερβίας, όπου εμφανίζεται σε τοιχογραφία του Αγίου Γεωργίου στα ερείπια της μονής του Αγίου Γεωργίου που χρονολογείται γύρω στο 1168. 

Η λατρεία του γνώρισε πολύ μεγάλη διάδοση, κατά την ελληνιστική και ιδίως τη ρωμαϊκή εποχή, στη Θράκη, τη Μοισία και τη Μακεδονία. 

## Παραπομπές



Κατηγορία:Θράκη
Κατηγορία:Λαϊκή παράδοση της Ελλάδας
Κατηγορία:Λαϊκή παράδοση της Σερβίας
Κατηγορία:Λαϊκή παράδοση της Βουλγαρίας
Δημοσθένης Παπαδόπουλος

Ο **Δημοσθένης Θωμά Παπαδόπουλος** (1929 - Ιουνίου 2008) ήταν Έλληνας δικηγόρος και πολιτικός.

## Βιογραφικά στοιχεία
Ήταν γιος Ποντίων. Έκανε σπουδές στην Ανωτάτη Εμπορική στην Αθήνα και εν συνεχεία μετεκπαιδεύτηκε στην Αμερική, με ειδίκευση τα συνεταιριστικά θέματα με υποτροφία της ΣΕΚΕ. Έπειτα ολοκλήρωσε τη Νομική Σχολή στο Αριστοτέλειο Πανεπιστήμιο Θεσσαλονίκης και άσκησε το επάγγελμα του δικηγόρου στη συμπρωτεύουσα.

Εντάχθηκε στην Ένωση Κέντρου με την οποία εξελέγη βουλευτής στις εκλογές του 1961, του 1963 και του 1964, στην εκλογική περιφέρεια Κιλκίς.

Την περίοδο της χούντας, ο Δημοσθένης Παπαδόπουλος παρέμεινε εκτοπισμένος στη Φολέγανδρο και στη Σύρο.

Τον Ιούνη του 1985 εξελέγη βουλευτής με το ΠΑΣΟΚ και υπηρέτησε ως το 1989. 

Πέθανε στο Κιλκίς το 2008 και κηδεύτηκε από τον Μητροπολιτικό Ναό της Μεταμορφώσεως του Σωτήρος.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Κιλκίς
Μίλος Όμπιλιτς

Ο **Μίλος Όμπιλιτς** (σερβικά : Милош Обилић ή Милош Кобилић) ήταν ένας Σέρβος στρατιώτης, πιθανότατα μυθικό πρόσωπο, που πήρε μέρος στην Μάχη του Κοσσυφοπεδίου. Λόγω του κατορθώματος του να σκοτώσει τον σουλτάνο Μουράτ Α΄ έγινε θρυλικό πρόσωπο όπου αναφέρεται σε λαϊκά τραγούδια και θρύλους.

Στα επικά δημοτικά τραγούδια ο Μίλος αναφέρεται ως ήρωας με υπερφυσική γέννηση και εξουσία, η μητέρα του ήταν μια νεράιδα ή ο πατέρας του ήταν ένας δράκος. Ένας θρύλος αναφέρει ότι πήρε τη δύναμή του από γάλα φοράδας (από την οποία προέρχεται άλλο επώνυμο του Κόμπίλιτς, Kobilić). Αδελφοί εξ αίματος ήταν ο Μίλαν Σπα και ο  Γιοβάν Κόζαντσιτς, αρραβωνιαστικιά του ήταν η Ολιβέρα κόρη του πρίγκιπα Λάζαρου Χρεμπελιάνοβιτς.

Στις 28 Ιουνίου του 1389 (15 Ιουνίου σύμφωνα με το Ιουλιανό ημερολόγιο), κατά τη διάρκεια της μάχης του Κοσσυφοπεδίου ο Μίλος μπήκε στο τουρκικό στρατόπεδο προσποιούμενος ότι αυτομόλησε στην πλευρά τους. Σε κατάλληλη στιγμή όταν ο σουλτάνος Μουράτ Α΄ ήταν στη σκηνή του τον πλήγωσε θανάσιμα με ένα μαχαίρι .  

## Παραπομπές


## Πηγές
* Задужбина Милоша Обилића („Православље“, бр. 927, 1. новембар 2005)

Κατηγορία:Σέρβοι στρατιωτικοί
Κατηγορία:Μεσαιωνική ιστορία της Σερβίας
Κατηγορία:Σερβική Αυτοκρατορία
Κατηγορία:Λαϊκή παράδοση της Σερβίας
Κατηγορία:Μάχη του Κοσσυφοπεδίου
Μητροπολίτης πρώην Χαλκηδόνος Αθανάσιος

Ο **Μητροπολίτης Αθανάσιος** (κατά κόσμον *Αθανάσιος Παπάς*, Χαλκηδόνα, 22 Μαρτίου 1936) είναι Έλληνας θεολόγος και ιεράρχης του Οικουμενικού Πατριαρχείου, ο οποίος διετέλεσε Μητροπολίτης Γέρων
Χαλκηδόνος από το 2008 έως το 2021.

## Βιογραφικά στοιχεία
Ο κατά κόσμον Αθανάσιος Παπάς γεννήθηκε στην Χαλκηδόνα στις 22 Μαρτίου 1936.
 
Σπούδασε στη Θεολογική Σχολή της Χάλκης, όπου αποφοίτησε το 1959 και μετεκπαιδεύτηκε στο πανεπιστήμιο του Μονάχου, του οποίου και αναγορεύτηκε διδάκτορας φιλοσοφίας το 1965. Διετέλεσε καθηγητής της Θεολογικής Σχολής Χάλκης στην έδρα της χριστιανικής αρχαιολογίας και τέχνης, ενώ έχει σπουδάσει και βυζαντινή αγιογραφία.

Διάκονος χειροτονήθηκε στις 26 Απριλίου 1959 από τον Μητροπολίτη Ικονίου Ιάκωβο. Τον Σεπτέμβριο του 1972, διάκονος ων, εξελέγη  τιτουλάριος Επίσκοπος Ελενουπόλεως, βοηθός της Μητρόπολης Χαλκηδόνος. Χειροτονήθηκε πρεσβύτερος από τον Μητροπολίτη Ειρηνουπόλεως Συμεών στις 17 Σεπτεμβρίου και επίσκοπος μια εβδομάδα αργότερα στον Καθεδρικό Ναό Αγίας Τριάδος Χαλκηδόνος από τον Μητροπολίτη Χαλκηδόνος Μελίτωνα. Στις 8 Νοεμβρίου 1976 εξελέγη τιτουλάριος μητροπολίτης εν τιμητική ενεργεία με τον ίδιο τίτλο. Στις 2 Οκτωβρίου 1990 εξελέγη Μητροπολίτης Ηλιουπόλεως και Θείρων.

Διετέλεσε μέλος της Ιεράς Συνόδου Οικουμενικού Πατριαρχείου και συμμετείχε στις συνοδικές επιτροπές: διορθόδοξων ζητημάτων, ιδρυμάτων του θρόνου στο εξωτερικό (πρόεδρος), διαχριστιανικών ζητημάτων (πρόεδρος), του διαλόγου με τη Ρωμαιοκαθολική Εκκλησία, θεολογικών μελετών, Αγίου Όρους (πρόεδρος) κ.ά. ενώ υπήρξε και μέλος της κεντρικής επιτροπής του Παγκοσμίου Συμβουλίου Εκκλησιών και πρόεδρος του Ιδρύματος Πατερικών Μελετών.

Στις 21 Μαρτίου 2008 η Ιερά Σύνοδος του Οικουμενικού Πατριαρχείου τον εξέλεξε Μητροπολίτη Γέρων Χαλκηδόνος. Στις 16 Φεβρουαρίου 2021 τον κήρυξε έκπτωτο για απείθεια και ασέβεια και τον κατέταξε μεταξύ των σχολαζόντων Ιεραρχών του Θρόνου ως Μητροπολίτη πρώην Χαλκηδόνος. Έκτοτε διαμένει στην Χαλκηδόνα αρθρογραφώντας. 

## Παραπομπές


Αθανασιος Παπας
Αθανασιος Παπας
Βάιο Νίκολιτς Πιβλιάνιν

Ο **Βάιο Νίκολιτς Πιβλιάνιν** (*[[σερβικά]] : Бајо Николић Пивљанин*), ήταν Σέρβος διάσημος οπλαρχηγός των χαϋδούκων της Πίβα. Τα κατορθώματα του έγιναν θρύλοι και τραγουδιούνται σε πολλά επικά-δημοτικά τραγούδια.

Συμμετείχε στο Κρητικό Πόλεμο, κι αναφέρεται σε βενετσιάνικες πηγές το 1669. Ως οπλαρχηγός των ανταρτών οι οποίοι φρουρούσαν τον κόλπο του Κότορ περιμένοντας την τουρκική εισβολή και έλαβε παράσημο από τη Βενετία.

Στα μέσα του 1671 με 600 κλέφτες από το Ρισάν με πλοία μεταφέρθηκαν στην Πούλα κι εγκαταστάθηκε στο Ζαντάρ το καλοκαίρι του 1675 όπου έγινε ο ηγέτης των ανταρτών. Το 1684 επέστρεψε στον κόλπο του Κοτόρ. Με τους χαϋδούκους πήρε μέρος σε πολλές μάχες με τους Οθωμανούς. Σκοτώθηκε στις αρχές Μαΐου 1685 στη μάχη του Βρτιέλκα στο Τσετίνιε.

## Παραπομπές


## Πηγές
* *Историјски лексикон Црне Горе*, Daily Press, Подгорица 2006, године

Κατηγορία:Οθωμανικό Μαυροβούνιο
Κατηγορία:Σέρβοι χαϋδούκοι
Κατηγορία:Οθωμανική Σερβία
Κατηγορία:Λαϊκή παράδοση της Σερβίας
Πριγκιπάτο της Παννονίας

Το **Πριγκιπάτο της Παννονίας** ήταν νότιο σλαβικό κρατίδιο που υπήρξε τον 9ο αιώνα και καταλάμβανε περιοχές της σημερινής Κροατίας, Σερβίας, Βοσνίας-Ερζεγοβίνης και της Σλοβενίας. Η πρωτεύουσα του κράτους ήταν η πόλη Σίσα. Διατηρήθηκε από το 790 έως το 925.

## Πρίγκιπες
* Λιούντεβιτ Ποζαβίνα, (810 - 823)
* Ράτιμιρ, (829-838)
* Μπρασλαβ, ;;

## Πηγές
* *The Times History of Europe*, Times Books, London, 2002.
* Петрит Имами, *Срби и Албанци кроз векове*, Београд, 2000.
* Драган Брујић, *Водич кроз свет Византије*, Београд, 2004.

Κατηγορία:Μεσαιωνική ιστορία της Σερβίας
Κατηγορία:Μεσαιωνική Κροατία
Κατηγορία:Μεσαιωνική Σλοβενία
Κατηγορία:Μεσαιωνική Βοσνία και Ερζεγοβίνη
Κατηγορία:Σλαβικές πληθυσμιακές ομάδες
Κατηγορία:Πρώην κράτη των Βαλκανίων
In Trance (άλμπουμ)

Το "In Trance" είναι το τρίτο άλμπουμ των Scorpions. Κυκλοφόρησε στις 17 Σεπτεμβρίου 1975 από την RCA.

## Κομμάτια

Πλευρά Α'

#"Dark Lady" (U.Roth)
#"In Trance" (R.Schenker,K.Meine)
#"Life' s Like a River" (U.Roth,R.Schenker,C.Fortmann)
#"Top of the Bill" (R.Schenker,K.Meine)
#"Living & Dying" (R.Schenker,K.Meine)

Πλευρά Β'

# "Robot Man" (R.Schenker,K.Meine)
#"Evening Wind" (U.Roth)
#"Sun in my Hand" (U.Roth)
#"Longing for Fire" (U.Roth,R.Schenker)
#"Night Lights" (Instrumental) (U.Roth)

## Προσωπικό

Klaus Meine - Τραγούδι

Rudolf Schenker - Ρυθμική Κιθάρα

Uli Jon Roth - Βασική Κιθάρα, Τραγούδι στα *Dark Lady* & *Sun in my Hand*

Francis Buchholz - Μπάσο

Rudy Lenners - Ντραμς

Achim Kirschning - Αρμόνιο

Κατηγορία:Δισκογραφία των Scorpions
Πάβλε Όρλοβιτς

thumb|right|250px|ο θάνατος του Όροβιτς
Ο **Πάβλε Όρλοβιτς** (*[[σερβικά]] : Павле Орловић*), είναι σερβικός μυθικός ήρωας των επικών, δημοτικών, τραγουδιών της Σερβίας που σχετίζονται με την Μάχη του Κοσσυφοπεδίου. 

Ιστορικά αρχεία για τον Όρλοβιτς δεν υπάρχουν  ενώ το δημοτικό τραγούδι " κορίτσι του Κοσσυφοπεδίου " αναφέρει ότι πέθανε μετά τη Μμάχη του Κοσσυφοπεδίου το 1389 από τραύματα που υπέστη στη μάχη. Σύμφωνα με την παράδοση ο Πάβλε ήταν ο γιος του Δούκα Βούκ ο οποίος ζούσε στην πόλη Σόκο Γκράντ κοντά στο ποταμό Ντρίνα. Ο ίδιος ο Παύλος ήταν δούκας του Νόβο Μπρντο και διαχειρίζεται τα κτήματα του πατέρα του στην Σουμαδία.

## Παραπομπές


Κατηγορία:Οθωμανική Σερβία
Κατηγορία:Μάχη του Κοσσυφοπεδίου
Κατηγορία:Λαϊκή παράδοση της Σερβίας
Στάρινα Νόβακ

Ο **Σταρίνα (Γέρος) Νόβακ** (*[[σερβικά]]: Starina Novak, [[ρουμανικά]]: Baba Novac*), ήταν Σέρβος Χαϋδούκος ο οποίος διακρίθηκε σε πολλές μάχες εναντίον της Οθωμανικής Αυτοκρατορίας. Θεωρείται εθνικός ήρωας των Σέρβων και των Ρουμάνων του οποίου τα κατορθώματα εξυμνούνται στα δημοτικά τραγούδια.

Ο Νόβακ γεννήθηκε το 1530 στο χωριό Πόρετς (σήμερα: Donji Milanovac) σε ένα νησί του Δούναβη, στη Σερβία που τότε ήταν υπό οθωμανική κυριαρχία. Ο πατέρας του ήταν Σέρβος και η μητέρα του Ρουμάνα απόγονος της βασιλικής οικογένειας Βαρασσάβα. Σπούδασε στο μοναστήρι του Πόρετς και μιλούσε άπταιστα την παλαιοσλαβική, επίσης μιλούσε ρουμανικά και ελληνικά

Όταν ήταν σε νεαρή ηλικία φυλακίστηκε και ξυλοκοπήθηκε από τους Τούρκους, με αποτέλεσμα να χάσει όλα τα δόντια του. Έτσι απέκτησε και το όνομα Στάρινα - γέρος, που τον οδήγησε να εγκαταλείψει τη γενέτειρά του και να καταφύγει στα βουνά.

Η ισχυρή προσωπικότητα και στρατιωτική του ανδρεία έγινε γρήγορα γνωστή, έκανε πολλούς οπαδούς και έφτιαξε δικό του αντάρτικο σώμα. Ένωσε τις δυνάμεις του με τον Μιχαήλ τον Γενναίο στο Βανάτο για την απελευθέρωση των εδαφών της Βλαχίας και έγινε αρχηγός των Χαϋδούκων. Οι δυνάμεις του συμμετείχαν στην κατάληψη της Călugăreni, απελευθέρωσε την Târgovişte, το Βουκουρέστι και το Giurgiu τον Οκτώβριο του 1595. Πήρε μέρος στην επίθεση κατά της Σόφιας όπου του χάρισε μεγάλη φήμη και στη Βουλγαρία αφού ο ίδιος και 700 στρατιώτες του εξαπάτησε τους Τούρκους αλλάζοντας διαδρομή μέσα στα βουνά και με επιτυχία έκπληξη επιτέθηκαν στις τουρκικές δυνάμεις, είχε απώλειες 8 στρατιώτες του και τεράστιες ποσότητες ζώων και προμηθειών οι Οθωμανοί. Απελευθέρωσε την Πλέβνα με 1.500 στρατιώτες. Το 1598 με το στρατιωτικό του σώμα που αποτελείται κυρίως από Σέρβους αλλά και λίγους Βούλγαρους, συνάντησε τις υπόλοιπες δυνάμεις του Μιχαήλ του γενναίου, που ανέρχονταν σε 16.000 άνδρες. Απελευθέρωσε την Πλέβνα, το Ράχοβο, τη Βράτσα, το Βίντιν και το Φλορεντίν. Στο Πλοέστι το 1599 ενώθηκε με τις δυνάμεις του Bordj Mako και απελευθέρωσαν το Σίμπιου. Το 1600 οι δυνάμεις του είχαν αναπτυχθεί στο Βανάτο, ακολούθησε τον Μιχαήλ τον γενναίο στη Βιέννη το Δεκέμβριο του 1600.

Κατηγορήθηκε για προδοσία από τον Τζόρτζιο Μπάστα και εστάλη στις ουγγρικές αρχές στο Κλουζ όπου καταδικάστηκε σε θάνατο δια πυράς. Εκτελέστηκε στις 9 Αυγούστου 1601.

## Παραπομπές


## Πηγές
* ГЛАС ИСТОКА: СТАРИНА НОВАК НАЈОПЈЕВАНИЈИ ЈУНАК У ЕПСКОЈ ПОЕЗИЈИ
* Пројекат Растко: Бошко Сувајџић - Хајдуци и ускоци у народној поезији
* Старина Новак и кнез Богосав
* Никола Гавриловић. Румунски извори о Баба Новаку, Зборник радова *Старина Новак и његово доба*, Балканолошки институт САНУ, Београд, 1988, стр. 65-77

## Εξωτερικοί σύνδεσμοι
* 

Κατηγορία:Σέρβοι χαϋδούκοι
Κατηγορία:Οθωμανική Σερβία
Κατηγορία:Οθωμανική Ρουμανία
Κατηγορία:Οθωμανική Βουλγαρία
Μαυροδέλφινο

Το **μαυροδέλφινο** (επιστημονονική ονομασία: *Globicephala melas* - *Σφαιροκέφαλος ο μέλας*, *Γλοβικέφαλος ο μέλας*) είναι είδος κητώδους το οποίο ανήκει στην οικογένεια των Δελφινίδων, αν και η συμπεριφορά του μοιάζει περισσότερο με αυτή των φαλαινών.

Είναι γνήσιο δελφίνι και επιστημονικά ΔΕΝ θεωρείται φάλαινα, παρά την ακριβή μετάφραση της αγγλικής κοινής ονομασίας Pilot whale.

Τα θηλυκά ενηλικιώνονται όταν φτάσουν σε μήκος τα 3,7 μέτρα και τα αρσενικά τα 4,6 μέτρα. Τα μακριά του πτερύγια μπορεί να έχουν μήκος ίσο μέχρι και με το 20% του σώματος. Ζει στη Δυτική Μεσόγειο, στον Βόρειο Ατλαντικό και στα νοτιότερα τμήματα του Ατλαντικού και Ειρηνικού ωκεανού.

## Παραπομπές


Κατηγορία:Δελφινίδες
Σπούτνικ 5

Το **Σπούτνικ 5**, γνωστό και σαν *Korabl-Sputnik 2*, είναι το δεύτερο διαστημόπλοιο Βοστόκ που μπήκε σε περιγήινη τροχιά. Είναι το πρώτο διαστημικό σκάφος με το οποίο ταξίδεψαν έμβια όντα στο διάστημα και επέστρεψαν με ασφάλεια πίσω στη Γη. Το Σπούτνικ 5 ήταν ένα ακόμα βήμα στην διαδικασία προετοιμασίας για την αποστολή του πρώτου ανθρώπου στο διάστημα, πρωτιά που τελικά κατέκτησε ο Γιούρι Γκαγκάριν έναν χρόνο αργότερα επιβαίνοντας στο διαστημόπλοιο Βοστόκ 1, ιδίου τύπου.

## Αποστολή
Κύριος στόχος της αποστολής ήταν ο έλεγχος των διαφόρων συστημάτων υποστήριξης ζωής στα πλαίσια της προετοιμασίας για την πρώτη αποστολή ανθρώπου στο διάστημα. 

Το Σπούτνικ 5 εκτοξεύθηκε από το κοσμοδρόμιο του Μπαϊκονούρ στις 19 Αυγούστου 1960. Το σκάφος ήταν μία «κιβωτός» που περιείχε διάφορα φυτά, φύκια, σιτάρι, μικροοργανισμούς, μύγες, 40 ποντίκια, δύο αρουραίους και δύο σκυλίτσες, τη Στρέλκα («μικρό βέλος») και την Μπέλκα («σκίουρος»), οι οποίες ήταν εγκατεστημένες σε ειδική καμπίνα πλήρως εξοπλισμένη και για την επιβίωση ανθρώπων. Το σκάφος μετέφερε επιστημονικό εξοπλισμό συμπεριλαμβανομένης κάμερας που είχε τοποθετηθεί κατάλληλα ώστε να παρακολουθείται η κατάσταση των σκύλων.

Την επόμενη ημέρα και αφού το σκάφος διέγραψε 17 τροχιές γύρω από τη Γη, η κάψουλα επανεισόδου επέστρεψε στη Γη. Όλα τα ζώα επέστρεψαν στο έδαφος χαίροντας άκρας υγείας. Ήταν οι πρώτοι ταξιδιώτες του Διαστήματος που επέστρεψαν στο έδαφος χωρίς το διαστημόπλοιό τους να αποτεφρωθεί από την τριβή.
## Παραπομπές


Κατηγορία:Πρόγραμμα Βοστόκ
Κατηγορία:Διαστημικές αποστολές το 1960
Λεάντρο Σαλίνο

Ο **Λεάντρο Σαλίνο Ντο Σάρμο** ή απλά **Σαλίνο** (*Leandro Salino do Carmo*, 22 Απριλίου 1985) είναι επαγγελματίας Βραζιλιάνος ποδοσφαιριστής που αγωνίζεται κυρίως ως δεξί μπακ, αλλά έχει την ικανότητα να αγωνιστεί και σε άλλες θέσεις όπως αριστερό μπακ, δεξί εξτρέμ αλλά και ως αμυντικός μέσος.

## Βιογραφικά στοιχεία
Ο Σαλίνο ξεκίνησε την ποδοσφαιρική του καριέρα στις ακαδημίες της Κρουζέιρο, στην οποία παρέμεινε μέχρι το 2004, όπου και μεταπήδησε στη βραζιλιάνικη Αμέρικα Μινέιρο. Το 2005 δόθηκε δανεικός στη Μπετίμ Εσπόρτε Κλούμπ και, στη συνέχεια, μετεγγράφει  στη Νασιονάλ. Το 2006 δόθηκε δανεικός για λίγους μήνες στην πορτογαλική Καμάχα με την οποία πραγματοποίησε 2 συμμετοχές, κατόπιν δόθηκε δανεικός και πάλι στην Μπετίμ Εσπόρτε Κλούμπ, με την οποία πραγματοποίησε 32 συμμετοχές. 

Οι καλές του εμφανίσεις οδήγησαν τη Φλαμένγκο στην απόκτησή του το 2007, ωστόσο τα προβλήματα προσαρμογής του στη βραζιλιάνικη ομάδα, οδήγησαν τη διοίκηση του συλλόγου να τον δώσει δανεικό. Η Μπετίμ Εσπόρτε Κλούμπ τον ενέταξε  στο δυναμικό της, για τρίτη φορά. 

Την περίοδο 2009-2010, ο Σαλίνο, αγωνίστηκε με τη φανέλα της Νασιονάλ, στην οποία πραγματοποίησε συνολικά 53 συμμετοχές, πετυχαίνοντας 1 γκολ και, μοιράζοντας 5 ασσίστ.

Το καλοκαίρι του 2010 μεταπήδησε για δεύτερη φορά στην Ευρώπη και την Πορτογαλία, για χάρη της Μπράγκα στην οποία παρέμεινε μέχρι το καλοκαίρι του 2013, πραγματοποιώντας συνολικά, με την πορτογαλική ομάδα σε Πρωτάθλημα Πορτογαλίας, Κύπελλο Πορτογαλίας και Ευρωπαικές Διοργανώσεις, 103 εμφανίσεις ενώ, παράλληλα, πέτυχε 4 γκολ και μοίρασε 5 ασσίστ.

Τον Ιούλιο του 2013 ο Ολυμπιακός απέκτησε τον Λεάντρο Σαλίνο με ελεύθερη μεταγραφή, προσφέροντάς του συμβόλαιο τριετούς διαρκείας. Ο Σαλίνο κατέκτησε με τον Ολυμπιακό 3 Πρωταθλήματα Ελλάδας (2014, 2015, 2016).

Την 1η Ιουλίου 2016 έμεινε ελεύθερος απο την ομάδα του Πειραιά.

## Τίτλοι
:**Μπράγκα**
*  Λιγκ Καπ Πορτογαλίας: 2013

:**Ολυμπιακός**
*  Πρωτάθλημα Ελλάδας: 2013–14, 2014–15, 2015–16
* Κύπελλο Ελλάδος: 2014-15

## Παραπομπές


## Εξωτερικές πηγές

*CBF data 
*SambaFoot profile
*
*
*

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Καμπεονάτο Μπραζιλέιρο Σέριε Γ
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Καμπεονάτο Μπραζιλέιρο Σέριε Δ
Κατηγορία:Ποδοσφαιριστές Κρουζέιρο Εσπόρτε Κλούμπε
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αμέρικα Φουτεμπόλ Κλούμπε (Μίνας Ζεράις)
Κατηγορία:Ποδοσφαιριστές Μπετίμ Εσπόρτε Κλούμπε
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Εσπόρτε Κλούμπε Βιτόρια
Κατηγορία:Ποδοσφαιριστές Σάντα Κρουζ Φουτεμπόλ Κλούμπε
Κατηγορία:Ποδοσφαιριστές Μποταφόγκο Φουτεμπόλ Κλούμπε (ΣΠ)
Κατηγορία:Ποδοσφαιριστές Ζοϊνβίλε Εσπόρτε Κλούμπε
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΚΝ Νασιονάλ
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στην Ελλάδα
Σπούτνικ 6

Το **Σπούτνικ 6**, γνωστό και σαν *Korabl-Sputnik 3*, είναι το τρίτο διαστημόπλοιο Βοστόκ που μπήκε σε τροχιά. Ήταν ακόμα ένα βήμα στα πλαίσια της προετοιμασίας για την αποστολή του πρώτου ανθρώπου στο διάστημα. Την πρωτιά αυτή κατέκτησε τον επόμενο χρόνο ο κοσμοναύτης Γιούρι Γκαγκάριν επιβαίνοντας στο Βοστόκ 1.

## Αποστολή
Κύριος σκοπός της αποστολής ήταν ο έλεγχος των διαφόρων συστημάτων και παραμέτρων προκειμένου να καταστεί εφικτή η αποστολή ανθρώπου στο διάστημα. Το προφίλ της αποστολής ήταν παρόμοιο με του Σπούτνικ 5. Ένα ζευγάρι σκύλων, ονόματι Pchelka και Mushka, επέβαιναν στο σκάφος.  Η κάψουλα είχε εγκατεστημένο επιστημονικό εξοπλισμό συμπεριλαμβανομένης και κάμερας για την παρακολούθηση της κατάστασης των σκύλων.

Το Σπούτνικ 6 εκτοξεύτηκε από το κοσμοδρόμιο του Μπαϊκονούρ την 1η Δεκεμβρίου 1960 και μπήκε με επιτυχία σε τροχιά γύρω από τη Γη. Αφού παρέμεινε σε τροχιά για μία ημέρα, ξεκίνησε η διαδικασία επιστροφής της κάψουλας επανεισόδου πίσω στη Γη, η οποία ήταν ανεπιτυχής. Κατά την διάρκεια της επανεισόδου η κάψουλα κάηκε.
## Παραπομπές


Κατηγορία:Πρόγραμμα Βοστόκ
Κατηγορία:Διαστημικές αποστολές το 1960
Δεσποτάτο της Σερβίας

μικρογραφία|Το Δεσποτάτο το 1455-1459
Το **Δεσποτάτο της Σερβίας** (σερβικά: *Српска деспотовина*) ήταν ένα σερβικό μεσαιωνικό κρατίδιο που δημιουργήθηκε το 1402, όταν ο Στέφαν Λαζάρεβιτς, γιος του πρίγκιπα Λάζαρου Χρεμπελιάνοβιτς, έλαβε από τον Αυτοκράτορα των Ρωμαίων τον τίτλο του *Δεσπότη*. Το Σμεντέρεβο, η πρωτεύουσα του δεσποτάτου, χτίστηκε από τον Δεσπότη Γεώργιο Μπράνκοβιτς. Μετά το θάνατο του δεσπότη Γεωργίου το 1456, στη Σερβία ξεκίνησε δυναστική έριδα για το θρόνο μεταξύ των διαδόχων του, γεγονός που διευκόλυνε την κατάρρευση του κράτους και το 1459 το δεσποτάτο τελικώς έπεσε στα χέρια των Τούρκων.

## Ιστορία
Μετά τη Μάχη του Κοσσυφοπεδίου και το θάνατο του πρίγκιπα Λάζαρου, το κρατίδιό του αντιμετώπισε σημαντικό πρόβλημα κυρίως από το Βασίλειο της Ουγγαρίας. Δεδομένου ότι ο πρίγκιπας ήταν υποτελής της Ουγγαρίας, ο Ούγγρος βασιλιάς ήθελε ο διάδοχος να συνεχίσει να είναι υποτελής του. Έτσι, επιτέθηκε στην πριγκίπισσα Μιλίτσα της Σερβίας το φθινόπωρο του 1389. Ο γιος της, πρίγκιπας Βουκ Λαζάρεβιτς, ήρθε σε επαφή με τους Οθωμανούς ζητώντας τη βοήθειά τους, όπως κι έγινε το 1390. Σε αντάλλαγμα ωστόσο, ο σουλτάνος Βαγιαζήτ Α΄ ζήτησε να δώσει η Μιλίτσα τη μικρότερη κόρη της Όλιβερ για το χαρέμι του και κάθε χρόνο οι ευγενείς της να εμφανίζονται στην αυλή του και να δηλώνουν την υποταγή τους.

Τελευταίος δεσπότης ήταν ο Στέφαν Τομάσεβιτς ο οποίος έχανε συνεχώς εδάφη από τους Οθωμανούς και το 1459 έχασε οριστικά την ηγεμονία του. Το 1404 ο βασιλιάς Σιγισμόνδος της Ουγγαρίας και Κροατίας  έδωσε κάποια εδάφη από την επικράτειά του στο Δεσπότη της Σερβίας, αλλά κι αυτά χάθηκαν από τους Οθωμανούς το 1522.

## Δεσπότες

* Στέφαν Α΄ Λαζάρεβιτς, 1402-1427
* Τζούρατζ Α΄ Βούκοβιτς Μπράνκοβιτς, 1427-1439
** Γκριγκόρ Μπράνκοβιτς, 1439
** Θωμάς Καντακουζηνός, 1439
* Ισχάκ μπέη, 1439-1443
* Ισά μπεη, 1444-1456
* Τζούρατζ Α΄ Βούκοβιτς Μπράνκοβιτς, 1444-1456
* Λάζαρ Μπράνκοβιτς, 1456-1458
** Μιχάιλο Αντζέλοβιτς, 1458
** Ελένη Παλαιολογίνα, 1458
* Στέφαν Β΄ Μπράνκοβιτς, 1458-1459
* Στέφαν Γ΄ Τομάσεβιτς, 1459

* Δεσπότες στην εξορία : 
* Βουκ Μπράνκοβιτς, 1471-1485
* Τζούρατζ Β΄ Στεφάνοβιτς Μπράνκοβιτς, 1486-1497
* Γιόβαν Μπράνκοβιτς, 1492-1502
* Έλενα Μπράνκοβιτς, 1502–1503
* Ιβάνις Μπερισλάβιτς, 1503-1514
* Στέφαν Δ΄ Μπερισλάβιτς, 1514–1536
** Έλενα Μπράνκοβιτς, 1514-1522
* Ράντιτς Μπόζιτς, 1527-1528
* Πάβλε Μπάκιτς, 1537

## Παραπομπές



Κατηγορία:Μεσαιωνική ιστορία της Σερβίας
Κατηγορία:Πρώην κράτη των Βαλκανίων
Αλέξανδρος Μεϊκόπουλος

Ο **Αλέξανδρος Μεϊκόπουλος** (Αθήνα, 14 Μαΐου 1984) είναι Έλληνας πολιτικός, βουλευτής του Συνασπισμού Ριζοσπαστικής Αριστεράς - Προοδευτική Συμμαχία από το 2012. Εκλέγεται στον Νομό Μαγνησίας.

Γεννήθηκε στην Αθήνα και μεγάλωσε στη Νέα Ιωνία Βόλου. Ως νέος δραστηριοποιήθηκε ενεργά στο μαθητικό και φοιτητικό κίνημα. Σπούδασε στο Τμήμα Πολιτικών Επιστημών και Ιστορίας του Παντείου Πανεπιστημίου. Στη συνέχεια έκανε μεταπτυχιακές σπουδές στο Τμήμα Ιστορίας, Αρχαιολογίας και Κοινωνικής Ανθρωπολογίας του Πανεπιστημίου Θεσσαλίας και εργάστηκε στον ιδιωτικό τομέα.

Στις βουλευτικές εκλογές του 2012 εξελέγη για πρώτη φορά βουλευτής με τον ΣΥΡΙΖΑ στην εκλογική περιφέρεια Μαγνησίας σε ηλικία 27 ετών αποτελώντας το νεότερο από τα άρρενα μέλη της Βουλής. 

Επανεξελέγη στις εκλογές του 2015 λαμβάνοντας 21.330 σταυρούς στις εκλογές του 2019 και στις εκλογές του 2023.

Έχει υπάρξει μέλος της Διαρκούς Επιτροπής Οικονομικών Υποθέσεων και των Διαρκών Επιτροπών Κοινωνικών Υποθέσεων και Οικονομικών Υποθέσεων, της Επιτροπής του απολογισμού και του γενικού ισολογισμού του Κράτους και ελέγχου της εκτέλεσης του προϋπολογισμού του Κράτους, όπως επίσης και της Ειδικής Μόνιμης Επιτροπής Περιφερειών και της Υποεπιτροπής νησιωτικών και ορεινών περιοχών και της Ειδικής Διαρκούς Επιτροπής για την παρακολούθηση του συστήματος κοινωνικής ασφάλισης. Συμμετείχε ακόμη στη Διαρκή Επιτροπής Κοινωνικών Υποθέσεων, στην Ειδική Διαρκή Επιτροπή Ευρωπαϊκών Υποθέσεων και στην Ειδική Μόνιμη Επιτροπή Προστασίας Περιβάλλοντος. 

Ήταν μέλος της αντιπροσωπείας της Βουλής των Ελλήνων στις εργασίες της 13ης Συνεδρίασης της Μεικτής Ομάδας Κοινοβουλευτικού Ελέγχου (ΜΟΚΕ) της Europol που πραγματοποιήθηκε στις Βρυξέλλες στη βάση τακτικού ελέγχου και εποπτείας των δραστηριοτήτων του Οργανισμού από τα μέλη των εθνικών Κοινοβουλίων των κρατών - μελών και του Ευρωπαϊκού Κοινοβουλίου. 

Στις 11 Οκτωβρίου 2023, με απόφαση του Προέδρου του Συνασπισμού Ριζοσπαστικής Αριστεράς - Προοδευτική Συμμαχία Στέφανου Κασσελάκη, ανέλαβε τα καθήκοντα του Αναπληρωτή Τομεάρχη Παιδείας αρμόδιου για τον αθλητισμό. Τον Δεκέμβριο του 2024, με απόφαση του Προέδρου του Συνασπισμού Ριζοσπαστικής Αριστεράς - Προοδευτική Συμμαχία Σωκράτη Φάμελλου, τοποθετήθηκε στην θέση του Τομεάρχη Υποδομών & Μεταφορών, Ναυτιλίας & Νησιωτικής Πολιτικής. 

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Μαγνησίας
Δυσθρεψία

Η **δυσθρεψία** είναι η κατάσταση κατά την οποία παρατηρείται έλλειψη ή περίσσεια διαφόρων θρεπτικών συστατικών στη διατροφή, με συνέπειες οι οποίες φαίνονται στην κατάσταση των ιστών ή του συνόλου του οργανισμού. Περιλαμβάνει τόσο τον υποσιτισμό όσο και τον υπερσιτισμό. Η δυσθρεψία μπορεί να εκδηλωθεί με μεγάλη ποικιλία συμπτωμάτων. Στο περισσότερο κόσμο, η δυσθρεψία είναι παρούσα με τη μορφή του υποσιτισμού, ο οποίος προκαλείται από μια διατροφή με έλλειψη πρωτεϊνών ή θερμίδων. Στα πλουσιότερα έθνη, η δυσθρεψία προκαλείται από ανθυγειινές δίαιτες, πλούσιες σε ενέργεια, λιπαρά και υδατάνθρακες. Η αυξανόμενη τάση της παχυσαρκίας αποτελεί σημαντικό πρόβλημα για τη δημόσια υγεία στα κατώτερα κοινωνικά στρώματα, ακόμη και στις αναπτυσσόμενες χώρες.

Ο Παγκόσμιος Οργανισμός Υγείας εχεί αναφέρει ότι η πείνα και συσχετιζόμενος υποσιτισμός είναι η μεγαλύτερη απειλή για τη δημόσια υγεία του κόσμου. Η βελτίωση της διατροφής είναι θεωρείται ευρέως ως η πιο αποτελεσματική μορφή βοήθειας. Συγκεκριμένες παρεμβάσεις, οι οποίες αντιμετωπίζουν τα αίτια του υποσιτισμού, έχουν αποδειχθεί ότι έχουν ανάμεσα στην καλύτερα αξία σε σχέση με το κόστος ανάμεσα στις αναπτυξιακές παρεμβάσεις. Έκτακτα μέτρα περιλαμβάνουν την παροχή των ανεπαρκών μικροθρεπτικών συστατικών μέσω ενισχυμένων σκονών ή απευθείας μέσω συμπληρωμάτων. Ο ΠΟΥ, η UNICEF και το Παγκόσμιο Επισιτιστικό Πρόγραμμα του ΟΗΕ την αντιμετώπιση του σοβαρού υποσιτισμού οξείας μορφής στην κοινότητα με έτοιμες προς χρήση θεραπευτικές τροφές, οι οποίες έχουν αποδειχθεί ότι προκαλούν αύξηση του σωματικού βάρους σε καταστάσεις έκτακτης ανάγκης. Το μοντέλο ανακούφισης της πείνας χρησιμοποιείται ολοένα και περισσότερο από τις ομάδες βοήθειας είναι η παροχή μετρητών ή κουπονιών μετρητών στους πεινασμένους για να πληρώσουν τους τοπικούς αγρότες, αντί να αγοράζουν τρόφιμα από τις δωρήτριες χώρες για την αποτροπή του ντάμπινγκ.

## Παραπομπές


Κατηγορία:Διατροφή
Κατηγορία:Παγκόσμια ζητήματα
Κυκλοπροπανόνη

Η **κυκλοπροπανόνη** είναι μια οργανική ένωση με μοριακό τύπο C3H4O, που αποτελείται από έναν κυκλοπροπανικό δακτύλιο και μια κετονική λειτουργική ομάδα. Είναι η απλούστερη κυκλική κετόνη. Η καθαρή κυκλοπροπανόνη, υπό πίεση 1 atm έχει θερμοκρασία τήξης −90&nbsp;°C και παράγεται (συνήθως) με επίδραση διαζωμεθανίου σε αιθενόνη στους -145&nbsp;°C:

\mathrm{CH_2=C=O + CH_2N_2 \xrightarrow{-145^oC} N_2 +}  30 px

Οι ενώσεις που περιέχουν κυκλοπροπανικό δακτύλιο και καρβονύλιο ονομάζονται «κυκλοπροπανόνες» και έχουν κάποιο ενδιαφέρον για την οργανική χημεία.

Στην οργανική σύνθεση, η χρήση της ίδιας της κυκλοπροπανόνης αντικαθίσταται (συχνά) από τη χρήση παραγώγων της, όπως είναι οι ακετάλες, όπως η ημιακετάλη της κυκλοπροπανόνης ή η τριμεθυλοσιλυλακετάλη της κυκλοπροπανόνης

## Χημική συμπεριφορά

Η κυκλοπροπανόνη είναι ενδιάμεσο στη μετάθεση Φαβόρσκυ (*Favorskii rearrangement*) μεταξύ κυκλικών κετονών και καρβοξυλικών οξέων, που σχηματίζονται με διάνοιξη του δακτυλίου των πρώτων (δηλαδή των κυκλικών κετονών).

Ένα ενδιαφέρον χαρακτηριστικό της κυκλοπροπανόνης είναι ότι αντιδρά σαν 1,3-δίπολο, δίνοντας έτσι κυκλοπροσθήκες με κυκλικά διένια, όπως το φουράνιο. Ένα οξυαλλυλικό ενδιάμεσο ή ταυτομερές σθένους (που σχηματίζεται με διάνοιξη του δεσμού C#2-C#3) προτείνεται πως είναι το ενεργό ενδιάμεσο. Ομοίως προτάθηκε και μια δομή δίριζας (σε σύγκριση με το σχετικό τριμεθυλενομεθάνιο):

Αρχείο:Cyclopropanonetautomericstructures.png


Οι πειραματικές ενδείξεις, όμως, δεν είναι (ικανοποιητικά) πειστικές. Άλλες αντιδράσεις του κυκλοπροπανίου (φαίνεται να) συμβαίνουν μέσω αυυών των ενδιάμεσων. Αυτό είναι φανερό σε οπτικώς ενεργές κυκλοπροπανόνες, όπως η (+)-trans-2,3-δι(τριτοταγές βουτυλο)κυκλοπφοπανόνη που ρακεμοποιείται όταν θερμαίνεται στους 80&nbsp;°C.

## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Κετόνες
Κατηγορία:C3
Κατηγορία:Κυκλοπροπάνια
Death on the Road

Το **Death on the Road** είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή διπλού CD και τριπλού DVD στις 30 Αυγούστου 2005 μέσω της δισκογραφικής εταιρείας "ΕΜΙ".

Η ηχογράφηση και βιντεοσκόπηση έγινε στις 24 Νοεμβρίου 2003 στη "Westfallenhalle Arena" του Ντόρτμουντ, στα πλαίσια της περιοδείας για την προώθηση του δίσκου "*[[Dance of Death]]*".

Η έκδοση του DVD περιλαμβάνει και ένα 70λεπτο ντοκιμαντέρ, σκηνοθετημένο από τον Μάθιου Έιμος, το οποίο παρουσιάζει σκηνές από τη δημιουργία του "*[[Dance of Death]]*" και την προετοιμασία για την περιοδεία του.

Το άλμπουμ έλαβε θετικές κριτικές και ανέβηκε στο # 22 στην πατρίδα του συγκροτήματος όπου βραβεύθηκε ως ασημένιο, όπως και το Top-20 αρκετών ευρωπαϊκών τσαρτ.

## Τραγούδια
***CD 1***
1. **Wildest Dreams** *(Harris, Smith)* - 4:51
2. **Wrathchild** *(Harris)* - 2:49
3. **Can I Play with Madness** *(Harris, Dickinson, Smith)* - 3:30
4. **[[The Trooper]]** *(Harris)* - 4:12
5. **Dance of Death** *(Harris, Gers)* - 9:23
6. **Rainmaker** *(Harris, Dickinson, Murray)* - 4:01
7. **Brave New World** *(Harris, Dickinson, Murray)* - 6:09
8. **Paschendale** *(Harris, Smith)* - 10:17
9. **Lord of the Flies** *(Harris, Gers)* - 5:06

***CD 2***
1. **No More Lies** *(Harris)* - 7:49
2. **[[Hallowed Be Thy Name]]** *(Harris)* - 7:31
3. **[[Fear of the Dark (τραγούδι)|Fear of the Dark]]** *(Harris)* - 7:28
4. **Iron Maiden** *(Harris)* - 4:50
5. **Journeyman** *(Harris, Dickinson, Smith)* - 7:02
6. **[[The Number of the Beast (τραγούδι)|The Number of the Beast]]** *(Harris)* - 4:57
7. **[[Run to the Hills]]** *(Harris)* - 4:26

## Θέσεις τσαρτ

## Βραβεία
***Death on the Road*** *(άλμπουμ)*

* Ηνωμένο Βασίλειο (*BPI Certification*): Ασημένιος

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Death on the Road*" είναι οι εξής:

* Μπρους Ντίκινσον - φωνητικά
* Στιβ Χάρις - μπάσο
* Άντριαν Σμιθ - κιθάρα
* Ντέιβ Μάρεϊ - κιθάρα
* Τζάνικ Γκερς - κιθάρα
* Νίκο Μακ Μπρέιν - τύμπανα

## Πηγές
* Allmusic review
* Encyclopaedia Metallum
* Αρχείο συναυλιών των Iron Maiden
* Θέσεις τσαρτ του άλμπουμ
* Ιαπωνικά τσαρτ
* Βελγικά τσαρτ, Βαλλονία
* Βελγικά τσαρτ, Φλαμανδία
* Καναδικά τσαρτ
* Ελληνικά τσαρτ
* Θέσεις τσαρτ του σινγκλ
* Βρετανικές βραβεύσεις

Κατηγορία:Δισκογραφία των Iron Maiden
Κατηγορία:Άλμπουμ του 2005
Universal Pictures

Η **Universal Pictures**, γνωστή και ως **Universal Studios**, είναι  μεγάλη αμερικανική εταιρεία παραγωγής ταινιών. Κατατάσσεται στα "Μεγάλα δέκα", όπως αποκαλούνται στις ΗΠΑ, στούντιο, δηλαδή σε ένα από τα μεγαλύτερα κινηματογραφικά στούντιο που κατέχουν τη μεγαλύτερη μερίδα των σημαντικών κινηματογραφικών ταινιών. Έχει επίσης υπό την κατοχή της την κινηματογραφική εταιρεία Focus Features, την οποία χρηματοδοτεί με σκοπό την εξαγωγή "ποιοτικά αναβαθμισμένων" ταινιών (σε σχέση με τις πιο εμπορικές που έχει αναλάβει η Universal).

Ο όμιλος Universal (NBC Universal) ελέγχεται πλέον απο την εταιρεία *[[Comcast]]*.

## Εξωτερικοί σύνδεσμοι
* 


Κατηγορία:Εταιρίες παραγωγής ταινιών των Ηνωμένων Πολιτειών
Κατηγορία:Εταιρείες ιδρυθείσες το 1912
Κατηγορία:Ιστορία και πολιτισμός του Χόλυγουντ
Κατηγορία:Εταιρείες διανομής ταινιών των Ηνωμένων Πολιτειών
1994 MTV Europe Music Awards

Τα πρώτα **[[MTV Europe Music Awards]]** πραγματοποιήθηκαν στις 24 Νοεμβρίου 1994 στην Πύλη του Βρανδεμβούργου, στο Βερολίνο της Γερμανία, πέντε χρόνια μετά την απομάκρυνση του Τείχους του Βερολίνου. Με οικοδεσπότη τον Tom Jones, το show περιλάμβανε εμφανίσεις από τους Aerosmith, Björk, Roxette, Take That και George Michael. Στους παρουσιαστές συμπεριλαμβάνονταν οι East 17, Jean Paul Gaultier, Naomi Campbell, Pamela Anderson και το μοντέλο Helena Christensen, που φίλησε τον Michael Hutchence των INXS ζωντανά στην σκηνή.

## Υποψηφιότητες
Οι νικητές είναι σε **έντονο** κείμενο.

### Best Song
(Καλύτερο Τραγούδι)
*Aerosmith — "Cryin'"
*Beck — "Loser"
*Björk — "Big Time Sensuality"
*Blur — "Girls & Boys"
***[[Youssou N’Dour]] και [[Neneh Cherry]] — "[[7 Seconds (τραγούδι)|7 Seconds]]"**

### Best Director
(Καλύτερος Σκηνοθέτης)
***[[Whale (band)|Whale]] — "Hobo Humpin' Slobo Babe" (σκηνοθεσία από [[Mark Pellington]])**
*U2 — "Stay (Faraway, So Close!)" (σκηνοθεσία από Wim Wenders και Mark Neale)

### Best Female
(Καλύτερη Γυναίκα Καλλιτέχνης)
*Tori Amos
*Björk
***[[Mariah Carey]]**
*Neneh Cherry
*Marusha

### Best Male
(Καλύτερος Άντρας Καλλιτέχνης)
***[[Bryan Adams]]**
*MC Solaar
*Prince
*Seal
*Bruce Springsteen

### Best Group
(Καλύτερο Συγκρότημα)
*Aerosmith
*Beastie Boys
*Crowded House
*Rage Against the Machine
***[[Take That]]**

### Best New Act
(Καλύτερος Νέος Καλλιτέχνης)
*Beck
***[[Crash Test Dummies]]**
*Deus
*Therapy?
*Whale

### Best Dance
(Καλύτερος Dance Καλλιτέχνης)
*2 Unlimited
*D:Ream
*Jam & Spoon
***[[The Prodigy]]**
*Reel 2 Real

### Best Rock
(Καλύτερος Ροκ Καλλιτέχνης)
***[[Aerosmith]]**
*Metallica
*Rage Against the Machine
*Soundgarden
*Therapy?

### Best Cover
(Καλύτερη Διασκευή)
*Ace of Base — "Don't Turn Around"
*Big Mountain — "Baby, I Love Your Way"
***[[Gun (band)|Gun]] — "[[Word Up! (song)|Word Up!]]"**
*Pet Shop Boys — "Go West"
*Wet Wet Wet — "Love Is All Around"

### Free Your Mind
***[[Διεθνής Αμνηστία|Amnesty International]]**

## Ερμηνείες
*Ace of Base — "Living in Danger"
*Aerosmith — "Cryin'"
*Björk — "Big Time Sensuality"
*George Michael — "Freedom"
*Prince — "Peach"
*Roxette — "Sleeping in My Car"
*Take That — "Sure"
*Therapy? — "Die Laughing"
*Tom Jones — "If I Only Knew"

## Παρουσιαστές
* East 17
* Jean-Paul Gaultier
* Naomi Campbell
* Pamela Anderson
* Helena Christensen
* Bono
* Michael Hutchence

## Παραπομπές


## Εξωτερικοί σύνδεσμοι
*Υποψήφιοι

1994
Ακανές

Ο **ακανές** είναι παραδοσιακό γλύκισμα των Σερρών. Εμφανισιακά, μοιάζει πολύ με λουκούμι, αλλά έχει μία μοναδική και πολύ έντονη γεύση επειδή περιέχει πρόβειο και κατσικίσιο βούτυρο. Έτσι είναι πολύ πιο βαρύ και λιγωτικό από το κανονικό λουκούμι. Συνήθως είναι γεμιστό με καβουρδισμένα αμύγδαλα.

## Ονομασία
Σύμφωνα με έναν από τους κατασκευαστές, η αρχική ονομασία στα τούρκικα ήταν *(χ)ακανέ χαλβά*. Είναι γενικά παραδεκτό ότι ο ακανές είναι γλυκό που παραγόταν κατά την Τουρκοκρατία, αλλά δεν υπάρχει παραδεκτή ετυμολογία.

Οι εμπορικές ονομασίες του ακανέ συνοδεύονται από το χαρακτηριστικό «Λαϊλιά» (ακανές Λαϊλιά), που αναφέρεται στον παλαιό οικισμό του Λαϊλιά, από όπου και ξεκίνησε η παραγωγή του γλυκίσματος.

## Άλλη χρήση
*«Ακανέδες»* αποκαλούν τους Σερραίους (και τους οπαδούς του Πανσερραϊκού) πειραχτικά οι υπόλοιποι Βορειοελλαδίτες.

## Παραπομπές


## Εξωτερικοί σύνδεσμοι

Κατηγορία:Σέρρες
Κατηγορία:Ελληνική κουζίνα
Κατηγορία:Γλυκά
Γκαετάν Μπονγκ

Ο **Γκαετάν Μπονγκ Σονγκό** είναι Καμερουνέζος ποδοσφαιριστής, γεννημένος στις 25 Απριλίου 1988 και προερχόμενος από τα τμήματα υποδομής της Μετς. Αγωνίζεται στην θέση του αριστερού αμυντικού και ως κεντρικός αμυντικός.

## Βιογραφία
Προερχόμενος από τα τμήματα υποδομής της Μετς, ο Μπονγκ δυσκολεύτηκε, σε πρώτη φάση, να βρει χρόνο παιχνιδιού στην πρώτη ομάδα του συλλόγου από την Μοζέλ.

Στις 8 Αυγούστου 2008, παραχωρήθηκε ως δανεικός στην Τουρ ΦΚ, ώστε να εξασφαλίσει περαιτέρω αγωνιστικό χρόνο.

Στις 28 Ιουλίου 2009, η Βαλανσιέν και η Μετς ήρθαν σε συμφωνία για την μεταγραφή του Γαλλο-Καμερουνέζου στην ομάδα του γαλλικού βορρά, με τον παίκτη να βάζει την υπογραφή του σε συμβόλαιο τετραετούς διάρκειας. Το ύψος της συγκεκριμένης μεταγραφής ανήλθε στα €700.000.

Στις 20 Ιανουαρίου 2010, πέτυχε απέναντι στη Μπουλόνι-συρ-Μερ το πρώτο του τέρμα στην Λιγκ 1 και άνοιξε, με την ίδια ευκαιρία, το σκορ για την Βαλανσιέν, κάτι που βοήθησε την ομάδα της Βαλανσιέν στο να πάρει τη νίκη στη συγκεκριμένη αναμέτρηση με τελικό σκορ 0-2.

Παρά το γεγονός ότι μετρούσε ορισμένο αριθμό συμμετοχών με την Εθνική Γαλλίας U-21, δήλωσε ότι επιθυμούσε να αγωνιστεί με τα *Lions Indomptables* του Καμερούν. Στις 21 Μαΐου 2010, κλήθηκε για πρώτη φορά από τον Πολ Λε Γκεν. Αγωνίστηκε στην πρώτη του διεθνή αναμέτρηση την 1η Ιουνίου 2010 απέναντι στην Πορτογαλία, ενώ ήταν μέλος και της αποστολής που συμμετείχε στο Παγκόσμιο Κύπελλο του 2010.

Αποχώρησε από την Βαλανσιέν στις 20 Αυγούστου 2013 με προορισμό τον Ολυμπιακό.

Στι 30 Ιανουαρίου 2015 ανακοινώθηκε επίσημα η λήξη συνεργασίας του με τον Ολυμπιακό.

Στις 2 Φεβρουαρίο 2015, υπέγραψε συμβόλαιο μικρής διάρκειας με την  Γουίγκαν. Αποδεσμεύτηκε από αυτό στο τέλος της σεζόν μετά τον υποβιβασμό της Γουίγκαμ από το Φούτμπολ Λιγκ Τσάμπιονσιπ. 

Τον Ιούνιο του 2015, εντάχτηκε στην Μπράιτον υπογράφοντας αρχικό συμβόλαιο για δύο χρόνια.

## Διακρίσεις
;Ολυμπιακός
* Πρωτάθλημα Ελλάδας (1) 2014

## Παραπομπές


## Εξωτερικές πηγές

* Προφίλ του Γκαετάν Μπονγκ στο transfermarkt
* Olympiacos.org Προφίλ 
* Onsports.gr Προφιλ

Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Καμερούν
Κατηγορία:Καμερουνέζοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές Βαλανσιέν ΦΚ
Κατηγορία:Αμυντικοί ποδοσφαιριστές
Κατηγορία:Ξένοι ποδοσφαιριστές στην Ελλάδα
Ιβάνις Μπερισλάβιτς

Ο **Ιβανίς Μπερισλάβιτς** *([[σερβικά]] : Ivaniš Berislavić *) ήταν ηγεμόνας, δεσπότης, του Δεσποτάτου της Σερβίας από το 1504 έως το 1514.

## Βιογραφία

Ο Ιβανίς ήταν από κροατική οικογένεια ευγενών της Σλαβονίας που υπαγόταν στο βασίλειο της Ουγγαρίας. Μετά το θάνατο του δεσπότη Γιόβαν Μπράνκοβιτς το 1502 παντρεύτηκε την χήρα του Ελένη μετά απο μεσολάβηση του Ούγγρου βασιλιά Λάντισλαβ Β΄  εφόσον η οικογένεια Μπράνκοβιτς δεν είχε αρσενικό απόγονο. Ωστόσο, ο γάμος αυτός δεν ήταν επιθυμητός στους Σέρβους όπου οι τοπικοί χρονικογράφοι δεν τον αναφέρουν στην σειρά των δεσποτών.

Η επίσημη πράξη της ανάληψης του δεσποτάτου επιβεβαιώθηκε τον Ιανουάριο του 1504 στην Βούδα όπου ήταν προγραμματισμένος να γίνει ο γάμος του Ιβανίς και της Ελένης. Ο γάμος τελικά αναβλήθηκε μέχρι το Μάιο του 1504 λόγω της ασθένειας της Ελένης.

Ο Ιβανίς τέθηκε ως προστάτης της Ορθόδοξης Εκκλησίας στην Ουγγαρία, υπέγραφε ως «τη χάρη του Θεού, δεσπότης της Σερβίας". Πήρε όρκο να εξασφαλίσει τα νότια σύνορα της Ουγγαρίας και να είναι πιστός στο λαό του. Η υπεράσπιση των νοτίων συνόρων του Βασιλείου της Ουγγαρίας χειρίζεται ο Μπερισλάβιτς ως δεσπότης, με την υποστήριξη της Στέφαν, Μάρκο και Πέταρ, Στέφαν Μπραντάκ, και οι ένοπλες δυνάμεις του Βελιγραδίου και της Σάμπατς.

Ο γιος του, Στέφανος, είχε τον τίτλο του «Δεσπότη της Σερβίας» μέχρι την ήττα του στη μάχη κατά των Οθωμανών το 1535.Είναι άγνωστο ακριβώς πότε πέθανε, το 1513 υπάρχει η τελευταία αναφορά γι΄αυτόν, θεωρείται ότι πέθανε το 1514, επειδή η σύζυγός του Ελένη αναφέρεται ως ο Κύριος των στρατιωτικών δυνάμεων του Δεσπότη.

## Πηγές
* 
*Božanić, S. 2007, "Srem in the period between 1502 and 1526", Spomenica Istorijskog arhiva Srem, no. 6, pp.&nbsp;72–88.
*Aleksa Ivić: Istorija Srba u Vojvodini. Novi Sad 1929.
*Mitrović, K. 2008, "Povelja despotice Jelene Jakšić manastiru Hilandaru", Stari srpski arhiv, no. 7, pp.&nbsp;195–203.
*Rastko e-library, *Istorija Srba*
*Crkva Sretenjska

## Παραπομπές


Κατηγορία:Δεσπότες της Σερβίας
Κατηγορία:Δεσποτάτο της Σερβίας
Κατηγορία:Οίκος Μπερισλάβιτς